«Ճիշտ չէ, եղբայրս ծառայել է, իսկ ես եւ մյուս եղբայրս գիտական թեկնածուի աստիճանի հիմքով ստացել ենք օրենքով նախատեսված տարկետման իրավունք եւ զբաղվել ենք գիտամանկավարժական գործունեությամբ: Չնայած, ես զինվորական դատախազությունում եմ աշխատել: Դրանից հետո ասպիրանտուրայում եմ սովորել: Մյուս եղբայրս ծառայել է Լուսակերտում եւ դրանից հետո 6 տարի ժամկետով մնացել է պայմանագրային զինծառայող: Մյուս եղբայրս տնտեսագիտության թեկնածու է, ասպիրանտուրա է ընդունվել, ավարտել ու շարունակել է գիտամանկավարժական գործունեությամբ զբաղվել: Եթե գիտական աստիճան ես ստանում եւ զբաղվում ես գիտամանկավարժական գործունեությամբ, այլեւս բանակ չէիր զորակոչվում: Տեղեկատվությունն 85 տոկոսով իրականությանը չի համապատասխանում»,- «Հայկական ժամանակ»-ի հետ զրույցում ասաց Ռուստամ Մախմուդյանը: